open-index/open-wikipedia-markdown huggingface dataset:
Karl Nathanael af Klercker

**Karl Nathanael af Klercker** (født 1. november 1734, død 18. april 1817) var en svensk friherre og general. Han var født i Kågeröds prestegård i Skåne som sønn til kyrkoherde Peter Reinhold Klerck og Anna Maria Grund.

## Tidlig karriere
Han begynte teologistudier ved Lunds universitet i 1748, men avbrøt studiene og begynte i 1751 i arméen som frivillig, i 1757 ble han ansatt som konduktør og deltok i Pommerske krigen. I 1759 ble han stabsadjutant for generalløytnant grev Augustin Ehrensvärd. I 1761 ble han utnevnt til løytnant ved Skärgårdsflottan og deltok året etter i slaget på Das Frisches Haff. I 1770 ble han kaptein og i 1775 major ved Skärgårdsflottan for så i 1779 å utnevnes til premiärmajor ved flåtens sjøartilleriregiment og oberstløytnant i arméen.

I 1776 ble han medlem av gruppen som skulle undersøke Finlands geografiske og topografiske beskaffenhet og ut fra det lage en forsvarsplan. I 1780 ble han leder for arbeidet og var engasjert med det i mange år, prosjektet ble ferdigstilt i 1805 og en rekke kart hadde blant annet blitt utarbeidet. I 1780 ble han adlet av kong Gustav III og tok navnet af Klercker. Under Den russisk-svenske krig (1788–1790) var han en av kongens mest anvendte offiserer. 

Etter nederlaget i slaget ved Svensksund i 1789 ledet af Klercker reparasjonsarbeidene i Lovisa og allerede etter en måned var skärgårdsflottan klar for kamp. Vinteren 1789-1790 var han sjef for Sveaborgs eskader, han organiserte bygging av flere nye fartøy og bidro til at skärgårdsflottan var vesentlig styrket våren 1790. I fredsårene var af Klercker kommandant på Sveaborg i perioden 1791-1795 og 1797-1801 samtidig med sitt arbeide med forsvarsplan for Finland.

## Finskekrigen
Da finskekrigen brøt ut i februar 1808 var af Klercker kommandant i Finland, med grad av generalløytnant under feltmarskalk Klingspors tjenestefrihet. På tross av at han da var 73 år gjennomførte han forberedelsene for forsvaret mot det russiske angrepet med stor besluttsomhet. af Klerckers plan var å forsvare grensen mot Russland, og om det ikke lyktes, å samle arméen nær Tavastehus for et avgjørende slag. af Klerckers planer ble imidlertid forkastet av Klingspor da denne returnerte fra Stockholm og tok over kommandoen 1. mars 1808, på tross av ivrige protester fra af Klercker. 

Deretter var af Klercker ikke i tjeneste i krigen før Klingspor fikk avskjed i september 1808, hvorpå af Klercker ble utnevnt til øverstkommanderende. Den 19. november 1808 undertegnet af Klercker konvensjonen i Olkijoki med den russiske øverstkommanderende Fredrik Vilhelm von Buxhoevden og krigen på nåværende finsk område var over. Etter den svenske kongen Gustav IV ble avsatt i mars 1809 ble af Klercker fristilt fra sin stilling som øverstkommanderende.

## Annet
I 1809 ble af Klercker utnevnt til friherre og fikk stilling som ordfører i den kongelige krigshovretten. af Klercker giftet seg i 1768 med Lovisa Gustafva Paqualin. af Klercker døde i Stockholm den 18. april 1817.

## Referanser


## Eksterne lenker
* Om af Klercker, fra ''Svenskt biografiskt handlexikon'' (svensk)
Birkebeinerløpet

**Birkebeinerløpet** er et terrengløp som er inspirert av skirennet Birkebeinerrennet og som også gjennomføres av samme arrangør. Løpet har blitt gjennomført hvert år siden 1999.

Løpet starter på Sjusjøen langrennsarena og har målgang på Lillehammer mellom Kristins Hall og Håkons Hall. Løypa er 21 km lang og har en høydeforskjell mellom start og mål på 600 meter. Løypa følger ikke den samme løypa som skirennet fra Sjusjøen og ned mot Lillehammer.

Som alternativ til hovedløpet arrangeres også *Halvbirken* som starter på Sjøsætra omtrent halvveis i hovedløypa. 

Foran løpet i 2009 ble løpstraséen forkortet, og tidligere løypeendringer betyr at det ikke lenger opereres med offisielle løyperekorder. Først og fremst har det vært langrennsløpere, orienteringsløpere og langdistanseløpere som har hevdet seg i Birkebeinerløpet.

## Vinnere

## Eksterne lenker
*
Tom Carper

**Thomas Richard «Tom» Carper** (født 23. januar 1947 i Beckley i Vest-Virginia) er en amerikansk demokratisk politiker. Han representerte delstaten Delaware i Senatet fra 2001 til 2025. Før dette var han finansminister i Delaware 1977–1983 og i fem perioder valgt til Representantenes hus 1983–1993. Ved valget i 1992 «byttet» han med daværende guvernør i Delaware, Michael Castle, som måtte trekke seg på grunn av begrensninger på hvor lenge man kan være guvernør. Castle ble valgt inn i Representantenes hus, mens Carper ble guvernør. Carper ble gjenvalgt i 1996.

I 2000 stilte han til valg for Senatet, og slo den sittende senatoren William V. Roth jr. Roth hadde da vært delstatssenator i Delaware siden 1971. Carper fikk 56% av stemmene. Han ble gjenvalgt med 70 % og 66 % av stemmene i henholdsvis 2006 og 2012. Siden 2011 har han vært formann i Senatets stående komité for føderasjonens indre sikkerhet.

Han har bachelorgrad i samfunnsøkonomi fra Ohio State University fra 1968 og Master of Business Administration (MBA) fra University of Delaware fra 1975. Carper tjenestegjorde som navigasjonsoffiser i United States Navy under Vietnamkrigen 1968–1973.

## Referanser


## Eksterne lenker
* 
*
Thermos (Aitolia)

**Thermos** (også kjent som **Thermon** eller **Thermum**) var en oldtidshelligdom i Hellas som tjente som et fast møtested for det aitoliske forbundet. Stedets viktigste fokus var tempelet for Apollon Thermios, berømt for sine arkaiske *[[metope]]r* av terrakotta dekorert med malte scener fra gresk mytologi og som var blant de tidligste eksemplene på denne formen for kunst i Hellas.

Thermos var allerede et viktig regionalt senter i forhistorisk tid: en lang bygning med *[[apsis]]* (med en avrundet ende, elliptiske og kvadratiske hus med funn av keramikk i den midterste helladiske tradisjon sammen med import av keramikk av høy kvalitet fra Mykene som alle kan bli datert til sen helladisk tid, selv etter ødeleggelsen av de mykenske palassene da et fint kratér (stor bolle), dekorert med krigere i samme stil som den velkjente krigervasen som ble funnet av Heinrich Schliemann ved Mykene, ble fraktet til dette stedet.

En stor rektangulær bygning som ligger under Apollontempelet var lenge tenkt som å demonstrere den hypotetiske utviklingen av den arkaiske greske tempelformen fra mykenske palass med tillegget av en *[[peristyl]]* (søylegang). Nyere utgravninger, utført av professor I. Papapostolou for Athens arkeologiske samfunn (Archaiologike Etairia Athenon), har derimot vist til at bygningen sannsynligvis er reist ved slutten av den mykenske perioden rundt 1000-900 f.Kr. og at den underlige hesteskoformete rammen av steinheller som synes omgi megaron var satt på plass etter at megaron var gått ut av bruk, og sist at det brente lag av typisk ofring fra sen geometrisk tid (800-700 f.Kr.), dokumentert ved mange greske helligdommer som Olympia og Delfi, kommer mellom steinhellene og fundamentering av det arkaiske tempelet som bærer de malte metopene. Således, selv stedet med tempelet øyensynlig var av stor betydning fra i det minste slutten av den mykenske perioden var det ingen demonstrert arkitektonisk fortsettelse.

Thermos var ikke en by i meningen av en oppbygd urbant senter som Athen, Argos eller Korint, og fram til en sen dato var det aitoliske forbundet en løs sammenslutning med stammetilknytning heller enn en form for sammenslutning av bystater. Det er ikke kjent om helligdommen hadde en formell grense før den hellenistiske perioden da betydelige festningsmurer med porter og tårn ble bygget på tre sider av inngjerdingen. På samme tid ble tre lange *[[stoas]]* (verandralignende haller) bygd innenfor grensen og en vannkilde sør for tempelet (kanskje den opprinnelige grunnen til tempelet ble bygget her) ble inngjedet til å danne en fin steinkantet basseng.

Folket i Aitolia på denne perioden prydet helligdommen med et forbausende antall bronsestatuer, men i dag er det kun noe få fragmenter igjen, finger og tær eller hestehover, foruten marmorfundamentene som de sto på som kan illustrere denne rikdommen.

## Referanser
 

## Eksterne lenker
* Perseus Site Catalogue.
* Prehistoric Thermon.
* Polybius Histories Book 28.
* Planetware «Temple of Apollo».
* The League of the Aitolians av John D. Grainger
Indonesias riksvåpen

**Indonesias riksvåpen** ble antatt i sin nåværende form 11. februar 1950. Statsemblemet framstiller en gull **[[Garuda]]-ørn** med utslåtte vinger, som en form for flakt ørn. Den har et våpenskjold på brystet. 

Skjoldets fire felter og hjerteskjoldet symboliserer elementene i den statsbærende filosofien Pancasila:

*Hjerteskjoldet svart med en gull stjerne for troen på én Gud, fellesnevner for de anerkjente religionene: Islam, kristendom, buddhisme og hinduisme.
# I rødt et naturfarget hode av en javanesisk villokse (*Java banteng*) for demokrati.
# I sølv et grønt banyantre med brun stamme for nasjonal enhet.
# I sølv et ris-aks ved siden av et bomulls-aks for sosial rettferdighet og likestilling mellom kjønnene.
# I rødt et gull kjede satt sammen av ti runde ledd og ti kvadratiske ledd for rettferdighet og sivilisert mennesklighet.

Antallet fjær på ørnen viser til tallene i uavhengighetsdagens dato, 17. august (åttende måned) 1945. Hver av vingene har 17 fjær. Ørnen har åtte halefjær. Føtter og bakkropp har 19 småfjær. Halsen er dekket av 45 småfjær.

Ørnen holder et bånd i klørne og tvers over halefjærene, med mottoet "BHINNEKA TUNGGAL IKA", javanesisk for *Enighet i det mangfoldige*.

## Kilder
*
Gordon H. Smith

**Gordon Harold Smith** (født 25. mai 1952 i Pendleton, Oregon) er en amerikansk politiker, og tidligere republikansk senator som representerte delstaten Oregon. Han satt i Oregons delstatssenat fra 1992 til 1997. 

I 1995 måtte den republikanske senatoren Bob Packwood si opp, og i et spesialvalg i januar 1996 til Smith til valg som senator. Han tapte for kongressmannen Ron Wyden. I det vanlige valget i november 1996 stilte han igjen til valg for Senatet, og ble med det den første som har stilt til senatsvalg to ganger samme år. Denne gangen vant han lett. I 2002 ble han gjenvalgt med stor margin. I valget i 2008 tapte han for demokraten Jeff Merkley. Valget var jevnt, og ikke før to dager etter valget ble det klart at Merkley vant. Smith slutter i Senatet i januar 2009.

## Referanser


## Eksterne lenker
Neil H. McElroy

**Neil Hosler McElroy** (født 30. oktober 1904 i Berea i Ohio, død 30. november 1972 i Cincinnati i Ohio) var en amerikansk forretningsmann og republikansk politiker, kjent som landets sjette forsvarsminister under president Dwight D. Eisenhower i perioden mellom 9. oktober 1957 til 1. desember 1959.

McElroy begynte sin karriere med å studere samfunnsøkonomi ved Harvard University, og etter han ble ferdig med studiene i 1925 innledet han en karriere ved Procter & Gambles markedføringsavdeling. I 1948 avanserte han til å bli foretakets direktør under begrepet *President*, som vil si en høy sjefsposisjon med operasjonelt ansvar lignende en administrerende direktør, men uten noe juridisk ansvar. McElroy ble utnevnt til forsvarsminister den 9. oktober 1957, bare fem dager etter oppskytningen av den sovjetiske avanserte satellitten Sputnik 1, noe som hadde utløst store reaksjoner angående USAs forsvarskapasitet. 

I 1958 startet McElroy programmet for det interkontinentale ballistiske missilet LGM-30 Minuteman for å utvikle en avansert missil som kunne tas i bruk på begynnelsen av 1960-tallet. Han fremskyndet de allerede eksisterende programmene for interkontinentale ballistiske missiler med Atlas og Titan I samt programmet for å produsere U.S. Navys ballistiske robot UGM-27 Polaris. USAs første ferdigutviklede interkontinentale ballistiske missil ble Atlas i 1959. En større del av McElroys tid som forsvarsminister gikk på å fronte missilprogrammet for Kongressen og berolige kongressmedlemmenes med at hullet mellom Sovjetunionen og USA ikke var så stor som det ble fremhevet.

Allerede ved starten av embetet hadde McElroy frontet at hans periode som forsvarsminister bare skulle vare i ett par år, og ble reist kritikk på at han skulle gå av som minister rett etter at han hadde lært seg alle aspektene ved embetet. McElroy gikk av som forespeilet den 1. desember 1959, og ble umiddelbart erstattet av Thomas S. Gates. I tiden etter å ha sittet i Eisenhowers kabinet dro McElroy tilbake til Procter & Gamble, men denne gang som styreleder. Hans mest betydelige arv i selskapet skapte han allerede som yngre mann i markedføringsavdelingen i 1931, hvor han skrev et PM om *brand management* som innebar en betydelig innovasjon i selskapets markedsføringsstrategi. Neil Hosler McElroy døde den 30. november 1972 i Cincinnati i Ohio.

## Referanser


## Eksterne lenker
* Defenselink.mil – Neil H. McElroy – Biografien hos Departement of Defense.
* Millercenter.org – Neil H. McElroy – Biografien til McElroy hos Miller Center of Public Affairs.
Frederik Ludvig Vibe

**Frederik Ludvig Vibe** (født 26. september 1803 i Bergen, død 21. juni 1881 i Christiania) var en norsk professor i gresk filologi ved Det Kongelige Frederiks Universitet (1838–1848) og rektor ved Katedralskolen (1848–1871).

Etter endte studier arbeidet Vibe fem år som amanuensis ved Universitetsbiblioteket. Vibe ble utnevnt til universitetslektor i gresk ved Det Kongelige Frederiks Universitet i 1831 og ble professor fra 1838. I 1848 ble han ansatt som rektor ved Katedralskolen. Vibe var en sterk pådriver for Katedralskolens nybygg i Akersgaten 73 A. Den nye skolen ble ferdig i 1869 og var i bruk frem til 1902. 

Vibe var sammen med Wilhelm Adelsten Maribo den vesentligste drivkraften bak opprettelsen av Skulpturmuseet i Christiania, som stod ferdig på Tullinløkken i 1881 (bygningen ble senere midtpartiet i Nasjonalgalleriet).

Vibe var en markant deltager i skoledebatten i Norge i store deler av 1800-tallet, og da spesielt striden om de klassiske fags stilling i skolen. Han var sammen med Frederik Moltke Bugge den viktigste lederen for en konservativ fløy som ønsket å bevare latin og gresk som sentrale skolefag, og i opposisjon til «realistene» med Anton Martin Schweigaard og Herman Foss i spissen. Han var en av grunnleggerne av den konservative avisen *[[Christiania-Posten]]* i 1848.

I tillegg til faglige arbeider innen filosofi utgav han oversettelser av greske dramaer (Aristofanes, Fuglene 1856, og Aischylos, Prometeus i lænker 1869).

## Utmerkelser
* Ridder av St. Olavs Orden 1855
* Kommandør av St. Olavs Orden 1869
* Medlem av Videnskabsselskabet i Christiania 1857
* Medlem av Det Kongelige Danske Videnskabernes Selskab 1866

## Referanser


## Litteratur
* Ludvig Vibe, i *[[Norsk biografisk leksikon]]*

## Eksterne lenker
*
Kymmene älv

**Kymmene älv** (finsk: *Kymijoki*) er en elv i det finske landskapet Kymmenedalen.
Kymmene kommer fra innsjøen Päijänne. Elven er rundt 200 km lang. Den forgrener seg 12 km fra havet og renner ut i Finskebukten på fem forskjellige steder i Kotka og Pyttis.

Den vestlige av Kymmene älvs munningsarmer utgjorde grensen mellom Russland og Sverige i årene 1743&ndash;1809.

## Eksterne lenker
* 
* ''Uppslagsverket Finland'', Kymmene älv
* ''Arbets- och näringsministeriet, Skärgårdsdelegationen'': Finland. Öarnas och sjöarnas land, 2009
Kil (Kragerø)

**Kil** er et tettsted i Sannidal i Kragerø kommune i Telemark. Det ligger innerst (lengst nord) i Kilsfjorden, rundt 12 kilometers vei nordvest for Kragerø sentrum. Riksvei 363 går forbi Kil. Tettstedet har  innbyggere per 1. januar .

Kilsfjorden er den fjorden som strekker seg lengst inn i landet i dette området. Kil var derfor viktig for både eksport og import siden båt var det viktigste transportmiddelet på den tiden. Eksporten av tømmer på 16&ndash;1700 tallet og is på 18&ndash;1900 tallet gav området gode inntekter og gjorde Kil til det første sentret for Sannidal og omlandet.

Sannidal var egen kommune, og Kil var kommunesentrum frem til sammenslåingen med Skåtøy og Kragerø kommuner i 1960. Her var det rådhus, skole, bakerier, kolonialer og en rekke andre forretninger, samt en mengde bolighus.

## Referanser
Lawson Robertson

**Lawson N. Robertson** (født 24. september 1883 i Aberdeen i Skottland, død 22. januar 1951 i Philadelphia i Pennsylvania) var en amerikansk friidrettsutøver som deltok i de olympiske leker 1904 i St. Louis og 1908 i London. Han deltok også i Ekstralekene 1906 i Athen. 

Robertson vant en olympiske bronsemedalje i friidrett under OL 1904 i St. Louis. Han kom på tredjeplass i høyde uten tilløp med et hopp på 1,44 samme som sølvvinneren Joseph Stadler men 16 centimeter lavere enn gullvinneren Ray Ewry. Robertson deltok også på sprintdistansene 60- og 100 meter, på 60 meter ble han utslått i innledende runden og på 100 meter kom han på sjetteplass.

## OL-medaljer
* 1904  St. Louis -  Bronse i friidrett, høyde uten tilløp  USA
* (1906  Athen -  Sølv i friidrett, høyde uten tilløp)
* (1906  Athen -  Bronse i friidrett, lengde uten tilløp)

## Referanser


## Eksterne lenker
*
Avgiftsfri diesel

**Avgiftsfri diesel** er betegnelse på et dieselprodukt som markedsføres i Norge og som ikke er belastet med veibruksavgift (ny betegnelse fom. statsbudsjettet for 2011), og derfor er den billigere enn vanlig diesel.

Kjøretøy som er ment for vegtrafikk har ikke lov å bruke avgiftsfri diesel, men båter, anleggsmaskiner, motorredskap, stasjonærmotorer og andre kjøretøy som ikke er ment for vegtrafikk kan benytte avgiftsfri diesel. 

For å kunne skille mellom avgiftsfri og vanlig diesel, og for at Statens vegvesen og Tolletaten skal kunne kontrollere eventuell ulovlig bruk, har avgiftsfri tilsatt farge og sporstoff.

Tidligere måtte eiere av dieselkjøretøy betale veiavgift pr kilometer de hadde kjørt. Denne avgiften ble erstattet med en drivstoffavgift. Fordi man ikke skulle ramme anlegg eller båttrafikk ble det innført avgiftsfri diesel.
Møllendal gravplass

**Møllendal gravplass** (tidligere **Møllendal kirkegård**) ligger  mellom Haukeland universitetssykehus og Danmarks plass i Bergen. Kirkegården ble innviet den 7. september 1874 og er senere utvidet flere ganger. Dette er den største gravplassen i Bergen. Jonas Lies vei og Klaus Hanssens vei passerer kirkegården på oppsiden, og Møllendalsveien og Store Lungegårdsvannet på nedsiden.

På gravplassen står to gravkapeller som ble tatt i bruk i 1971. Det tidligere Håpets kapell kalles nå Lille kapell og har 50 sitteplasser. Troens kapell kalles nå Store kapell og har 150 sitteplasser.

## Referanser


## Eksterne lenker
* Møllendal gravplass (Gravplassmyndigheten i Bergen)
* Faktaark om Møllendal gravplass  hos Gravplassmyndigheten i Bergen
* Bergen byleksikon om Møllendal gravplass
* Gravplasser i Bergen  hos Gravplassmyndigheten i Bergen
* Kart over Møllendal  hos Gravplassmyndigheten i Bergen
Transportdepartementet (USA)

**Transportdepartementet** (*U.S. Department of Transportation*) er et departement i den amerikanske regjeringen som ble opprettet 1. april 1967.

Departementet har 58&nbsp;622 ansatte og et budsjett på 58 milliarder dollar.

## Underligende etater

## Eksterne lenker
*
Energidepartementet

**Energidepartementet** kan vise til:

*Energidepartementet (USA)
*Energidepartementet (Norge)
*Nærings- og energidepartementet
Charles King (friidrettsutøver)

**Charles King** (egentlig *Conant Meigs King*; født 10. desember 1880, død 19. februar 1958) var en amerikansk friidrettsutøver som deltok i de olympiske leker 1904 i St. Louis. 

King vant to olympiske sølvmedaljer i friidrett under OL 1904 i St. Louis. Han kom på andreplass i både lengde- og tresteg uten tilløp. I lengde uten tilløp hoppet han 3,27 og i tresteg uten tilløp 10,16 hans landsmann Ray Ewry vant begge konkurransene med henholdsvis 3,37 og 10,54. 

## OL-medaljer
* 1904  St. Louis -  Sølv i friidrett, lengde uten tilløp  USA
* 1904  St. Louis -  Sølv  i friidrett, tresteg uten tilløp  USA

## Eksterne lenker
*
USAs nasjonale laboratorier

**USAs nasjonale laboratorier** er amerikanske føderale vitenskapelige laboratorier for fremme av nasjonale økonomiske og forsvarspolitiske interesser. Energidepartementet administrerer en rekke slike nasjonale laboratorier, og kanaliserer føderal finansiering av vitenskap på denne måten. De fleste laboratoriene blir dog styrt og drevet av private selskaper og akademiske institusjoner på kontrakt med departementet.

I 2005 ble den amerikanske delen av Den internasjonale romstasjonen utpekt som nasjonalt laboratorium, med den hensikt å utvide anvendelsen av romstasjonen blant andre føderale etater og private organisasjoner.

## Eksterne lenker
* Liste over nasjonale laboratorier
Transportdepartementet

**Transportdepartementet** kan referere til:
*Transportdepartementet (USA) (*U.S. Department of Transportation*)
*Transportdepartementet (Storbritannia) (*The Department for Transport*)
Philip Stone

**Philip Stone** (født 14. april 1924 i Leeds, England, død 15. juni 2003 i London) var en britisk skuespiller.

Hans hadde sin første filmrolle i *[[A Clockwork Orange]]*. Han har også vært med i filmer som ''Indiana Jones and the Temple of Doom'', *[[The Shining]]*, *[[Barry Lyndon]]*, *[[Lyn Gordon (film)|Flash Gordon]]*, *[[Where Eagles Dare]]* og *[[Thunderball]]*. 

Han spilte også i en rekke TV-serier, blant annet *[[Dalziel and Pascoe]]*, *[[A Touch of Frost]]*, *[[Heartbeat (serie)|Heartbeat]]*, *[[Yes Minister]]* og *[[Coronation Street (serie)|Coronation Street]]*.

## Referanser


## Eksterne lenker
*
John E. Sununu

**John Edward Sununu** (født 10. september 1964 i Boston, Massachusetts) er en amerikansk republikansk tidligere senator som representerte delstaten New Hampshire. Han var 38 år gammel da han ble valgt i 2002, og var dermed det yngste medlemmet av Senatet i perioden fram til 2008. 

Sununu ble valgt inn i Representantenes hus i 1996, og satt der fra 1997 til 2003. Han stilte til valg til Senatet i 2002 mot den demokratiske guvernøren i New Hampshire, Jeanne Shaheen, og fikk 51% av stemmene. Da han stilte til gjenvalg i 2008 møtte han igjen Shaheen. Denne gangen fikk han bare 45% av stemmene, og tapte.

Han er sønn av John H. Sununu, tidligere guvernør i New Hampshire og stabssjef i Det hvite hus under George H.W. Bush.

## Referanser


## Eksterne lenker
* 
* 
* 
*  John Sununu – nettside hos Senatet.
William Coe

**William Wesley Coe, Jr.** (født 8. mai 1879, død 24. desember 1926) var en amerikansk friidrettsutøver som deltok i de olympiske leker 1904 i St. Louis og 1908 i London.

Coe vant en olympisk sølvmedalje i friidrett under OL 1904 i St. Louis. Han kom på andreplass i kulestøt med resultatet 14,40 som var 41 centimeter kortere enn landsmannen Ralph Rose som satte ny verdensrekord med 14,81. 

Fire år senere, under OL 1908 i London, kom han på fjerdeplass i kulestøt og han delok også i tautrekking.

## OL-medaljer
* 1904  St. Louis -  Sølv  i friidrett, kulestøt  USA

## Referanser


## Eksterne lenker
*
Habakkuks bok

**Habakkuk** (hebraisk:  – *Ḥăḇaqqûq*; i bibeloversettelsen fra 1930 *Habakuk*; gresk:  – *Ambakoum*) er en bok i Den hebraiske Bibelen og Det gamle testamentet, og er den åttende boken blant de tolv mindre profeter. Boken beskriver synene til den jødiske profeten Habakkuk, som også blir ansett som forfatteren. Den ble antakelig skrevet på slutten av 600-tallet f.Kr. Det blir ikke oppgitt noen direkte tidsangivelse, men ut fra det som beskrives av den politiske situasjonen boken skrives inn i, kan man anta at boken er skrevet rundt 610 f.Kr., noe som gjør Habakkuk til samtidig med Jeremia. Spådommen om den kommende babylonske invasjonen (1:6) indikerer at Habakkuk levde i kongedømmet Judea på slutten av styret til Josjia (640–609 f.Kr.) eller ved begynnelsen av styret til Jojakim (609–598 f.Kr.).

Av de tre kapitlene i boken er de første to en dialog mellom Jahve og profeten. Budskapet er at «den rettferdige skal leve ved sin troskap» (2:4), noe spiller en viktig rolle i kristen tanke. Det er benyttet i Brev til romerne, Brev til galaterne og Brevet til hebreerne. En kopi av disse kapitlene er inkludert i *Habakkuk-kommentarene* (1QpHab) som ble funnet blant Dødehavsrullene i 1947 og publisert i 1951. Kapittel 3 kan være et uavhengig tillegg, nå anerkjent som et liturgisk stykke, men antagelig skrevet av samme forfatter som de to foregående kapitlene.

Innholdet i boken beskrives som såkalt *kultprofeti*, det vil si profetier som bruker litterære former som var i bruk i de kultiske handlingene i blant annet tempelet i Jerusalem. Det har også blitt foreslått at Habakkuk hadde en funksjon ved tempelet. Et viktig trekk ved boken er også at det ikke blir talt i Guds navn eller på vegne av Gud i boken.

## Forfatteren
Det fins ingen biografisk informasjon om profeten Habakkuk. Faktisk vet en mindre om ham enn noen annen skribent i Bibelen. Den eneste man vet om ham er at det eksisterer en bok med hans navn. Hans navn kan komme fra det hebraiske ordet , *khavak*, i betydningen «omfavnelse, favntak», eller fra det akkadiske ordet *hambakuku* som henviser til en plantevekst.

Habakkuk identifiserer seg selv som en profet i åpningsverset. Grunnet bokens liturgiske vesen har en del forskere fremsatt en  hypotese om at han kan ha vært en tempelprofet. Tempelprofeter er beskrevet i *[[Første krønikebok]]* 25:1 der de spiller lyre, harpe og symbal. Det er mulig at dette gjenspeiles i *Habakkuk* 3:19b, og at Habakkuk kan ha vært en levitt og sanger i tempelet i Jerusalem.

## Referanser


## Litteratur
* Hvalvik, Reidar; Stordalen, Terje (1999): *Den store fortellingen. Om Bibelens tilblivelse, innhold, bruk og betydning*, Oslo: Det Norske Bibelselskap, ISBN 82-541-0545-6
* Rendtorff, Rolf (1991): *The Old Testament: An Introduction*, Philadelphia: Fortress Press, ISBN 0-8006-2544-7

## Eksterne lenker
* The Commentary on Habakkuk Scroll, *The Digital Dead Sea Scrolls*, oppbevart hos Israel Museum, Jerusalem.
Lawrence Feuerbach

**Lawrence Edward Joseph «Leon» Feuerbach** (født 1879, død 16. november 1911) var en amerikansk friidrettsutøver som deltok i de olympiske leker 1904 i St. Louis.

Feuerbach vant en olympisk bronsemedalje i friidrett under OL 1904 i St. Louis. Han kom på tredjeplass i kulestøt med et støt på 13,37 bak sine landsmenn Ralph Rose som satte ny verdensrekord med 14,81 og William Coe. 

## OL-medaljer
* 1904  St. Louis -  Bronse i friidrett, kulestøt  USA

## Referanser


## Eksterne lenker
*
Frank Silva

**Frank Silva** (1950–1995) var en amerikansk skuespiller og filmarbeider som hadde flere oppdrag som set decorator og rekvisitør, blant annet på tv-serien *[[Twin Peaks]]*. Han er imidlertid mest kjent fra rollen som morderen Bob fra samme serie. Silva jobbet på settet til serien da David Lynch spurte ham om å spille rollen som Bob. Han hadde også samme rolle i filmen *[[Twin Peaks: Fire Walk with Me]]* (1992).

Silva hadde studert lysdesign ved San Francisco State University (Master) før han havnet i filmbransjen. Han hadde sitt første filmoppdrag i komedien *Joysticks* (1983) og i 1990 var han rekvisitør på David Lynchs film *[[Wild at Heart]]*.

Silva døde av aids i 1995.

## Referanser


## Eksterne lenker
*
Energidepartementet (USA)

**Energidepartementet** (*U.S. Department of Energy*) er et departement i den amerikanske føderale regjeringen som har ansvar for energipolitikk, utvikling av atomvåpen, atomreaktorproduksjon for marinen, energisparing, energiforskning, radioaktivt avfall og energiproduksjon.

Departementet er den største føderale bidragsyteren til forskning innen grunnleggende og anvendt vitenskap. Dette gjøres hovedsakelig gjennom departementets nettverk av nasjonale laboratorier.

## Referanser


## Eksterne lenker
*
John Biller

**John Arthur Biller** (født 14. november 1877, død 26. mars 1934) var en amerikansk friidrettsutøver som deltok i de olympiske leker 1904 i St. Louis og 1908 i London.

Biller vant en olympisk bronsemedalje i friidrett under OL 1904 i St. Louis. Han kom på tredjeplass i lengde uten tilløp bak sine landsmenn Ray Ewry og Charles King. I høyde uten tilløp ble han nummer fire og i diskos kom han på femteplass.

Fire år senere, under OL 1908 i London, kom han på delt andreplass i  høyde uten tilløp sammen med Konstantinos Tsiklitiras fra Hellas, bak Ray Ewry fra USA. I  lengde uten tilløp ble han nummer fire.

## OL-medaljer
* 1908  London -  Sølv i friidrett, høyde uten tilløp  USA
* 1904  St. Louis -  Bronse  i friidrett, lengde uten tilløp  USA

## Eksterne lenker
*
Cato Isaksen

**Cato Isaksen** er hovedpersonen i Unni Lindells politiromanserie. Politietterforskeren Cato Isaksen har vært en gjennomgangsfigur i flere av  Unni Lindells romaner.

Det har også blitt laget krimserier for fjernsyn med utgangspunkt i romanene om Cato Isaksen, med Reidar Sørensen i hovedrollen.

## Bøker med Cato Isaksen som hovedperson
**[[Slangebæreren (roman)|Slangebæreren]]* (1996)
**[[Drømmefangeren]]* (1999)
**[[Sørgekåpen]]* (2000)
**[[Nattsøsteren]]* (2003)
**[[Orkestergraven]]* (2005)
**[[Honningfellen]]* (2007)
**[[Mørkemannen]]* (2008)
**[[Sukkerdøden]]* (2010)
**[[Djevelkysset]]* (2012)
**[[Brudekisten]]* (2014)

## Cato Isaksen på TV
Vinteren 2010 viste NRK miniserien *Honningfellen*, som bestod av tre timelange episoder basert på Unni Lindell «Cato Isaksen»-roman *Honningfellen*. Serien var regissert av Per-Olav Sørensen. f

## Referanser
Larry Craig

**Larry Edwin Craig** (født 20. juli 1945 i Council, Idaho) er en amerikansk republikansk tidligere senator som representerte delstaten Idaho. Han satt fem perioder i Representantenes hus, fra 1981 til 1991. I 1990 stilte han til valg i Senatet, og vant. Han ble gjenvalgt i 1996 og 2002.

27. august 2007 rapporterte avisen *[[Roll Call]]* at Craig den 11. juni samme år hadde blitt arrestert for «utuktig homoseksuell oppførsel» på et toalett på Minneapolis-St. Paul International Airport. Saken fikk stor oppmerksomhet i USA, og Craig stilte ikke til gjenvalg i 2008. Han ble etterfulgt av tidligere guvernør Jim Risch.

## Referanser


## Eksterne lenker
Dimling

**Dimlinger**  (*dømling*, *dymling*, *dybel*, *blinding*, *treplugg*) er trenagler som blir brukt for å avstive stokker i laftede hus. De skal hindre at stokkene forskyver seg sidevegs i veggen. Dimling kan og brukes som en fornærmelse.

Det blir boret hull med 30–35&nbsp;mm bor eller navar i to stokker som skal ligge sammen i veggen.  Hullet går 8-10 cm ned i den underste stokken og gjennom den øverste. En åttekantet trenagle blir presset ned i det nederste hullet. Når overstokken blir satt på plass, blir den drevet ned over naglen. 

På lange vegger er det flere dimlinger. Det er nødvendig med dimlinger på begge sider av en skjøt. I gavltrekanten på hus med sperretak er det bare dimlinger som holder stokkene på plass. 

Et tømmerhus ble laftet av stokker som ikke var ferdig tørket. Stokken vil, når den tørker ferdig, krympe i tverrmål. Hullene som ble boret måtte derfor gi plass til dimlingen i den ferdigtørkede stokken. Ellers ble stokkene hengende på dimlingene, og det ble gliper mellom tømmerstokkene.

## Avledet bruk
Ordet dimling er også brukt som en fornærmelse eller skjellsord, særlig i Bergensregionen.

## Galleri

Holznagel St. Oswald Leiterhube.jpg|Tradisjonell dimling
Рифление на шкантах.JPG|Fire tredimlinger
Steel-Dowel-Pins.jpg|Ståldimlinger (stålstifter), også kalt låsestift
Dowel template.jpg|En dimlingplate (hulltolk)


## Referanser


## Litteratur
* 
*
Hurtigløp på skøyter under vinter-OL

**Hurtigløp på skøyter under vinter-OL** Hurtigløp på skøyter har vært på det olympiske programmet for menn siden de første vinterlekene i Chamonix i 1924. Kvinner kom med i 1960 i Squaw Valley.

## Distanser
**Menn konkurrerer i følgende distanser (per 2026):**
* 500 meter *
* 1000 meter (fra og med 1976)
* 1500 meter
* 5000 meter
* 10 000 meter (unntatt 1928)
* Fellesstart
* Lagtempo

(* Fra 1924 til 1994 besto distansen av kun en 500 meter. Fra 1998 til 2014: sammenlagt resultat av to 500 meter-løp. Fra og med 2018 gikk man tilbake til kun en 500 meter.)*Sammenlagt (4 distanser) ble kun arrangert i [[Vinter-OL 1924|1924]] og ble avgjort ved plassiffer. I [[Vinter-OL 1932|1932]] i [[Lake Placid (New York)|Lake Placid]] ble det for første og eneste gang arrangert hurtigløp på skøyter med [[fellesstart]] på de ordinære distansene. Parstart er ellers benyttet ved alle øvrige vinterleker. Fellesstart kom inn som egen øvelse fra og med [[Vinter-OL 2018]].*

**Kvinner konkurrerer i følgende distanser (per 2026):**
* 500 meter *
* 1000 meter
* 1500 meter
* 3000 meter
* 5000 meter (fra og med 1988)
* Fellesstart
* Lagtempo

(* Fra 1960 til 1994 besto distansen av kun en 500 meter. Fra 1998 til 2014: sammenlagt resultat av to 500 meter-løp. Fra og med 2018 gikk man tilbake til kun en 500 meter.)

## Medaljefordeling
*Oppdatert per [[Vinter-OL 2026]]*

:* *Kursiv* angir nasjoner eller lag som ikke lenger eksisterer.

## Se også
* Olympiske rekorder på skøyter

## Eksterne lenker
* Resultater – Hurtigløp på skøyter hos Olympedia.org
*  Speed Skating  på Sports-reference.com/olympics
John DeWitt

**John Riegel DeWitt** (født 29. oktober 1881, død 28. juli 1930) var en amerikansk friidrettsutøver som deltok i de olympiske leker 1904 i St. Louis.

DeWitt vant en olympisk sølvmedalje i friidrett under OL 1904 i St. Louis. Han kom på andreplass i sleggekast med 50,26 bak sin landsmann John Flanagan som vant på ny olympisk rekord 51,23 

## OL-medaljer
* 1904  St. Louis -  Sølv i friidrett, sleggekast  USA

## Referanser


## Eksterne lenker
*
Formel 1-sesongen 1985

**Formel 1-sesongen 1985** var den 36. sesongen av FIAs Formel 1-verdensmesterskap. Sesongen startet 7. april 1985 og ble avsluttet 3. november etter seksten løp. Verdensmesterskapet for førere ble vunnet av Alain Prost, som kjørte for teamet McLaren-TAG. McLaren vant også konstruktørmesterskapet for andre år på rad, og for tredje gang totalt.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1985.

## Sluttresultater 1985
### Førermesterskapet
Poeng ble gitt til de første seks plassene i hvert løp med henholdsvis 9, 6, 4, 3, 2 og 1 poeng. Kun de elleve beste løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

**Noter til tabellene:**
*  - Brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene i hvert løp med henholdsvis 9, 6, 4, 3, 2 og 1 poeng.

## Referanser


## Eksterne lenker
*
Undergjæret øl

**Undergjæret øl** er øl som har blitt gjæret i flere uker på temperaturer fra rundt 5 til 13&nbsp;°C. Undergjæring betyr at man gjærer ølet på en lavere temperatur enn om man overgjærer. Ved overgjæring gjærer man gjerne fra 18&nbsp;°C og opp til 23&nbsp;°C. Undergjæring av øl ble vanlig i Europa fra midten av 1800-tallet og utover.

Den vanligste typen gjær for undergjærede øl er Saccharomyces Pastorianus. Den ble dannet da gjærtypene S. Cerevisiae (Alegjær) og S. Eubayanus krysset seg for cirka 500 år siden

Vanlige typer undergjæret øl i Norge er blant annet pilsner, bayer og bokkøl.

## Se også
* Gulløl
* Overgjæret øl
* Spontangjæret øl
James Mitchel

**James Sarsfield Mitchell** (født 30. januar 1864 i Emly i County Tipperary, død 3. juli 1921) var en irskfødt amerikansk friidrettsutøver som deltok i de olympiske leker 1904 i St. Louis.

Mitchell vant en olympisk bronsemedalje i friidrett under OL 1904 i St. Louis. Han kom på tredjeplass i vektkasting, han kastet den 56 pund (25,4 kg) tunge vekten 10,13 meter, tre centimeter kortere en sølvvinneren og landsmannen John Flanagan. Vant gjorde canadiske Étienne Desmarteau med 10,46 som var olympisk rekord.
 
## OL-medaljer
* 1904  St. Louis -  Bronse i friidrett, vektkast  USA

## Eksterne lenker
*
Karl Morten Eek

**Karl Morten Røvik Eek** (født 25. juni 1988) er en norsk fotballspiller som fra 7. januar 2019 er klubbløs. 

Han har tidligere vært kaptein for Steinkjer. Karl Morten Eek var også på prøvespilling i Rosenborg før han skrev under for Bodø/Glimt. Han spilte i en treningskamp for Bodø/Glimt mot Rosenborg i januar 2008 da han var på prøvespill for Bodø/Glimt. Den 19. november 2008 offentliggjorde klubben at Eek hadde signert en kontrakt som varer ut 2011-sesongen.

Bodø/Glimts trener Kåre Ingebrigtsen har fulgt Eek siden han ble imponert over spillet hans mens han var Ranheim-trener i 2007-sesongen. Karl Morten Eek debuterte i Tippeligaen mot Aalesund da han kom i for Stig Johansen ni minutter for slutt.

Den 3. august 2009 ble Eek lånt ut til Nybergsund ut 2009-sesongen. Foran 2010-sesongen prøvespilte Eek for Løv-Ham med tanke på et lån fra Bodø/Glimt. Den 20. mars 2010 ble det klart at Eek ble lånt ut til Løv-Ham for 2010-sesongen. I 2011 skrev Eek under for den svenske klubben Umeå som trer i kraft fra 2012.

## Referanser


## Eksterne lenker
* 
* Altomfotball.no – Biografi
Rauda (Gausdal)

**Rauda** (også skrevet *Raua*) er en liten elv i Gausdal kommune som renner fra Raudsjøen til Gausa i Østre Gausdal. Elva er  lang (), og har et nedbørfelt på . Middelvannføringen ved munningen er .

Over Raudsjøen heter elva Fjellbekken, som begynner som to mindre bekker, en med utspring nordvest for Veslesætra og den andre fra Åbortjønna. Fra Raudsjøen renner elva mot sørøst og faller bratt ned mot dalbunnen. Her blir fallet roligere og etter en drøy kilometer munner den ut i Gausa nær Østre Gausdal kirke.

Rauda er utbygd til kraftproduksjon i Raua kraftverk. Rauda følger den gamle kirkevegen ned fra Lieshøgda.

## Referanser
Pete Domenici

**Pietro Vichi «Pete» Domenici** (født 7. mai 1932 i Albuquerque i New Mexico, død 13. september 2017 i Albuquerque) var en amerikansk republikansk senator som representerte delstaten New Mexico. Han satt i Senatet fra 1973 til 2009, den lengste kongresstjenesten i delstatens historie. Han stilte ikke til gjenvalg i 2008, og var ferdig i Senatet i januar 2009.

Han var ordfører i Albuquerque fra 1967 til 1970. 

## Referanser


## Eksterne lenker
* 
* 
*  Pete Domenici – nettside hos Senatet.
Sean Williams

Sean Williams er navnet til flere personer:

*Sean Williams (basketballspiller) (født 1986)
*Sean Williams (forfatter) (født 1967), australsk forfatter
Adam Gunn

**Adam Beattie Gunn** (født 24. desember 1872 i Golspie i Skottland, død 1934) var en amerikansk friidrettsutøver som deltok i de olympiske leker 1904 i St. Louis.

Gunn vant en olympisk sølvmedalje i friidrett under OL 1904 i St. Louis. Han kom på andreplass i tikamp bak britiske Tom Kiely. Tikampen besto av øvelsene 100 yards, kulestøt, høydehopp, 880 yards kappgang, sleggekast, stavsprang, 120 yards hekk, vektkasting (25,4 kg) og 1 engelsk mil.

## OL-medaljer
* 1904  St. Louis -  Sølv i friidrett, tikamp  USA

## Referanser


## Eksterne lenker
*
15. serierunde i Premier League 2008/09

**15. serierunde i Premier League 2008/09** begynte lørdag 29. november med fem kamper 16:00. Søndag 30. november ble Manchester-derbyet mellom Manchester City og Manchester United spilt 14:30 og Chelsea – Arsenal spilte 17:00. I tillegg var det to kamper til samme dag.
Runden ble avslutta 1. desember med Liverpool – West Ham 21:00.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Cedric Simmons

**Cedric «Ced» Tremaine Simmons** er en amerikansk basketballspiller for klubben Peristeri Athens i Hellas. Han har tidligere spilt i NBA for klubbene New Orleans/Oklahoma City Hornets, Cleveland Cavaliers, Chicago Bulls og Sacramento Kings.

## Karriere
I 2006 ble Simmons rekruttert av New Orleans/Oklahoma City Hornets som 15. spiller i NBA. Han spilte for klubben i én sesong og rakk å spille i totalt 43 kamper for dem.

29. september 2007 ble Simmons byttet til Cleveland Cavaliers mot David Wesley, men etter bare fem måneder ble han den 21. februar 2008 byttet videre til Chicago Bulls sammen med Drew Gooden, Larry Hughes og Shannon Brown mot Ben Wallace og Joe Smith; byttet omfattet en opsjon for Cleveland Cavaliers til å velge ytterligere én spiller fra Chicago Bulls på et senere tidspunkt. Senere ble Simmons byttet til Sacramento Kings sammen med Drew Gooden, mot Brad Miller.

### Statistikker fra Simmons' NBA-karriere

#### Sesongen

## Referanser


## Kilder
* Cedric Simmons statistikker hos NBA
* Cedric Simmons biografi hos NBA

## Eksterne lenker
*
RedOctane

**RedOctane** var et amerikansk elektronikkunderholdningsselskap som er mest kjent for utgivelsen av ''Guitar Hero''-serien. RedOctane ble et datterselskap av Activision i 2006, og lagt ned i 2010.

## Historie
RedOctane ble etablert i 1999 av Kai Huang og Charles Huang og er best kjent for Guitar Hero spillene. I august 1999, begynte de som verdens første utleie sted for spill på nett. I 2000 utvidet de til å også lage videospilltilbehør, først ut var RedOctane dansematten som var mye bedre enn eksisterende produkter på den tiden. Senere ble de kjent for Ignition dansematten og andre videospilltilbehør som joysticks, trommer og guitarer for musikkspill.

I juni 2005 utvidet de til å utgi videospill. Deres første utgivelse var en PlayStation 2 versjon av *[[In the Groove (spill)|In The Groove]]*, et dansespill utviklet av Roxor Games, *In The Groove* var allerede etablert i arkadehaller.

RedOctane samarbeidet med utvikleren Harmonix Music Systems for å gi ut *[[Guitar Hero]]* i november 2005 til PlayStation 2. Musikkspillet viste seg å bli ekstremt populært, med over 30 lissensierte spillbare sanger med en spesialdesignet guitar peripheral. Spillet fikk gode anmeldelser fra anmeldere og fans, og oppfølgeren Guitar Hero II kom til PlayStation 2 i 2006 og deretter Xbox 360 i 2007. Oppfølgerne til serien kommer nå på flere andre konsoller. Teorien deres var at musikkspill måtte bli introdusert til et massemarked i USA og at et rockbasert spill med en gitarkontroll ville være den beste måten å introdusere slike spill.

I mai 2006, annonserte spillutgiveren Activision planer om å kjøpe opp RedOctane, noe som ble fullført 6. juni, 2006. Activision betalte nesten 100 millioner amerikanske dollar for RedOctane.

Etter at oppkjøpet fra Activision og splittelsen fra Harmonix, som begynte å utvikle *[[Rock Band]]*. RedOctane fikk Activision eide Neversoft (ansvarlig for Tony Hawk-serien) til å utvikle *[[Guitar Hero III: Legends of Rock]]*, som ble utgitt i november 2007.

I løpet av 26 måneder etter første utgivelse hadde *Guitar Hero*-serien solgt for over 1 milliard amerikanske dollar ifølge Kotaku.

RedOctane og Neversoft fortsatte så med *[[Guitar Hero World Tour]],* som ble lansert i USA oktober 2008. Den 11. februar 2010 kunngjorde Activision at RedOctane blir lagt ned.

## Referanser


## Eksterne lenker
*
Captorhinider

Se tekst

**Captorhinidene** var en familie av primitive urreptiler som fantes fra slutten av karbon
 og frem til siste del av perm. Gruppen var anatomisk konservativ og hadde et kompakt og solid kranium. De siste representantene fra perm er stort sett like de tidlige formene. Flere av gruppens medlemmer ernærte seg på planteføde, og den største kjente arten, *Moradisaurus grandis*, kunne bli opptil 2 meter lang.

## Bygning og levevis
Alle capthorinidene var ganske like av bygning. De eldste formene var små dyr 15 til 30 cm, og så ut som litt kompakte firfisler. Selv om små firfisleliknende dyr finnes blant andre, samtidige grupper, hadde capthorinidene en del bygningstrekk som skiller dem fra andre krypdyr:

* Hodeskallen var robust og av anapsid type, med ruglete overflate som trolig har vært dekket av hornpanser da dyrene levde. I motsetning til diapsider og tidlige pelycosaurer hadde capthorinidene også slike rugler på underkjeven.
* Den fremste delen av overkjeven (premaxillebeinet) var bøyd ned, slik at overkjeven fikk en liten krok.
* Skalletaket hadde et velutviklet pinealøye mellom issebeina, men ganske langt bak.
* Selve hjernekassen var støttet opp bakfra av utløpere fra bakhodebeinet.
* Beinkapslen rundt mellomøret var åpen på siden og under.
* Tennene var tallrike, alltid mer enn 25 stykker på hver side av overkjeven, men ikke særlig spisse. Hos de aller fleste satt tennene i flere rekker langs kjevekanten.

Hos de eldste cathorinidene var tennene delvis labyrinthodonte med tilløp til foldet emalje slik som hos panserpaddene, og hos en del var de 2 eller 3 fremste tennene på maxillebeinet i overkjeven større og lengre enn de andre, og utgjorde en form for huggtenner. Dette trekket finner vi igjen hos de eldste pattedyrliknende krypdyrene, men har gått tapt hos øvrige krypdyrgrupper.

## Klassifisering
Følgende klassifisering følger Reisz *et al.*, 2011 og Sumida *et al.*, 2010 bortsett fra der andre autoriteter er oppført.

* Familie **Captorhinidae**
** *[[Captorhinoides]]*?
** *[[Eocaptorhinus]]*?
** *[[Acrodenta]]*
** *[[Baeotherates]]*
** *[[Captorhinus]]*
** *[[Concordia (slekt)|Concordia]]*
** *[[Protocaptorhinus]]*
** *[[Reiszorhinus]]*
** *[[Rhiodenticulatus]]*
** *[[Romeria]]*
** *[[Saurorictus]]*

** Underfamilie **Moradisaurinae**
*** *[[Gecatogomphius]]*
*** *[[Kahneria]]*
*** *[[Captorhinikos]]*
*** *[[Labidosaurus]]*
*** *[[Labidosaurikos]]*
*** *[[Moradisaurus]]*
*** *[[Rothianiscus]]*
*** *[[Gansurhinus]]*

* **[[nomen dubium|Tvilsomme]] captorhinider**
** *[[Puercosaurus]]*
** *[[Riabininus]]*

## Referanser


## Eksterne lenker
*
Slagneset

**Slagneset** er ei lita bygd i Vanylven. Den ligger ca. 4 kilometer nord for Åheim på et vestvendt nes midt i Vanylvsfjorden. 

Vanylven kirke, som er hovedkirka for Vanylven sokn, ligger på Slagnes. Det bor rundt 200 mennesker her.

De fleste innbyggerne i bygda arbeider på Åheim eller kommunesenteret Fiskåbygd.

## Historie
I en tid med sjøveis kommunikasjon ligger Slagneset sentralt for et større område. 
Slagneset var fra gammelt av et senter med kirke, offentlige kontor og handelssted. Det gamle sjøbumiljøet på Slagneset danner et gammelt bevart sentrum fra den tida da kommunikasjon foregikk på sjøen.  

## Inger Hagerup
Lyrikeren Inger Hagerup bodde i sin barndom noen år på Slagnes, og historier i hennes erindringsbok "det kommer en pike gående", skal ha utspilt seg her.

## Referanse
Kenneth Welsh

**Kenneth Welsh** (1942–2022) var en kanadisk skuespiller, blant annet kjent fra tv-serien *[[Twin Peaks]]*.

Han medvirket i over 240 film- og TV-produksjoner, samt over 100 sceneproduksjoner i løpet av karrieren.

## Biografi
Welsh ble født i Edmonton, Alberta i Canada. Han studerte drama ved National Theatre School of Canada.

Han filmdebuterte i den kanadiske dokumentariske kortfilmen *The Overfamiliar Subordinate* (1965), og TV-debuterte i en birolle i den kanadiske TV-filmen *The Three Musketeers* (1969). Han hadde sin spillefilmdebut i 1974 i liten birolle i den ukjente franske filmen *Piaf*. Han medvirket deretter i filmer som blant annet *[[Phobia]]* (1980), *[[Of Unknown Origin]]* (1983), *[[Heartburn]]* (1986), *[[Crocodile Dundee II]]* (1988), *[[Death Wish V: The Face of Death]]* (1994), *[[Timecop]]* (1994), *[[The Day After Tomorrow]]* (2004) og *[[The Aviator]]* (2004). Han siste film var den norsk-kanadisk *[[The Middle Man]]*, regissert av Bent Hamer (2021).

Welsh hadde flest oppdrag for TV, inkludert en rekke TV-filmer, deriblant som Dr. Watson i den kanadiske *The Hound of the Baskervilles* (2000), *The Royal Scandal* (2001) og *The Case of the Whitechapel Vampire* (2002). Han har portrettert personer som Thomas E. Dewey, Colin Thatcher, Harry S. Truman, Thomas Edison og James Baker. Han er mest kjent fra rollen som den sinnssyke tidligere CIA-agenten Windom Earle i tv-serien *[[Twin Peaks]]* (1990-1991). Han har også hatt gjesteroller i en rekke tv-serier, deriblant *[[The Twilight Zone]], [[The X-Files|X-files]]*, *[[Lov og orden (TV-serie)|Law & Order]], [[Stargate Atlantis]], [[The Blacklist]]* og *[[Star Trek: Discovery]].*

## Priser
Han har vunnet fire Gemini Awards og en Genie Award.

I 2003 ble han tildelt Order of Canada.

## Referanser


## Eksterne lenker
*